cyanic-selkie/wikianc huggingface dataset:
Ποταμός Τζέιμς
Φράγματα
Αν και δεν είναι καταγεγραμμένη στον Εθνικό Κατάλογο Φραγμάτων, μια περίεργη κατασκευή βρίσκεται κοντά στο Ρίτσμοντ. Είναι γνωστή με την ονομασία «Φράγμα-Ζ» λόγω του σχήματός της. Κατασκευάστηκε το 1932 και χρησιμεύει για την προώθηση νερού στις εγκαταστάσεις ύδρευσης της πόλης του Ρίτσμοντ.
Εφεδρικός Στόλος του Ποταμού Τζέιμς
thumb|300px|Μέρος του Στόλου του Ποταμού Τζέιμς Ο ποταμός Τζέιμς αποτελεί το αγκυροβόλιο (37.12039°N, -76.64647°W) για μεγάλο μέρος του Εθνικού Αμυντικού Εφεδρικού Στόλου, που ονομάζεται και «στόλος του ποταμού Τζέιμς» ή «στόλος φάντασμα». Ο στόλος αυτός αποτελείται από εφεδρικά πλοία, κυρίως εμπορικά, τα οποία μπορούν να χρησιμοποιηθούν για διάρκεια 20 έως 120 ημερών παρέχοντας ναυτιλιακές υπηρεσίες στις ΗΠΑ σε περίπτωση έκτακτης ανάγκης, είτε στρατιωτικής είτε όχι.
Ο στόλος βρίσκεται υπό την εποπτεία του τμήματος Ναυτικής Διοίκησης του Υπουργείου Μεταφορών των ΗΠΑ. Πρόκειται για διαφορετική οντότητα από τον στόλο εφέδρων του Πολεμικού Ναυτικού των ΗΠΑ, ο οποίος αποτελείται κυρίως από πολεμικά πλοία.
Εξωτερικοί σύνδεσμοι
Κατηγορία:Ποταμοί των ΗΠΑ Κατηγορία:Βιρτζίνια
Warcraft: Η Σύγκρουση Δυο Κόσμων
Το Warcraft: Η Σύγκρουση Δυο Κόσμων (πρωτότυπος τίτλος: Warcraft, γνωστό και ως Warcraft: The Beginning) είναι μία αμερικανική φανταστική ταινία περιπέτειας, του 2016, σε σκηνοθεσία Ντάνκαν Τζόουνς. Το σενάριο το έγραψε ο Τζόουνς, ο Τσαρλς Λίβιτ και ο Κρις Μέτζεν, και βασίστηκε στα μυθιστορήματα της σειράς βιντεοπαιχνιδιών Warcraft, που διαδραματίζονται στο Azeroth. Πρωταγωνιστούν οι Τράβις Φίμελ, Πάολα Πάτον, Μπεν Φόστερ, Ντόμινικ Κούπερ, Τόμπι Κέμπελ και Μπεν Σνέτζερ. Η ταινία επικεντρώνεται στην αρχική μάχη που δώσανε τα Orcs και οι Άνθρωποι, η οποία διεξάγεται σε διάφορα μέρη από το βιντεοπαιχνίδι. Η ταινία, είχε ανακοινωθεί, ως εγχείρημα, από το 2006, μετά τη συμφωνία της Legendary Entertainment και της Blizzard Entertainment.
Το έργο έκανε πρεμιέρα στις 24 Μαΐου του 2016, στο Παρίσι και η διανομή της στις ΗΠΑ, ξεκίνησε από την Universal Pictures, στις 10 Ιουνίου του 2016. Αν και οι κριτικές που δέχτηκε δεν ήταν ευνοϊκές, ενώ και τα έσοδα στις ΗΠΑ δεν ήταν τα αναμενόμενα, η ταινία έγινε η πιο επιτυχημένη εισπρακτικά, μετά το Prince of Persia: The Sands of Time (2010), όλων των εποχών, στην κατηγορία ταινιών που έχουν βασιστεί σε ιστορία βιντεοπαιχνιδιού. Παρόλα αυτά, τα έσοδα θεωρούνται απογοητευτικά για το εγχείρημα.
Εξωτερικοί σύνδεσμοι
Κατηγορία:Ταινίες του 2016 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές 3D ταινίες Κατηγορία:Αμερικανικές επικές ταινίες Κατηγορία:High fantasy ταινίες Κατηγορία:Ταινίες παραγωγής Legendary Pictures Κατηγορία:Ταινίες παραγωγής Universal Pictures Κατηγορία:Ταινίες βασισμένες σε βιντεοπαιχνίδια Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες IMAX
Δάνης Κατρανίδης
Ο Δάνης (Δανιήλ) Κατρανίδης (Αιγάλεω, 4 Αυγούστου 1949) είναι Έλληνας ηθοποιός.
Βιογραφικό
Γεννήθηκε στις 4 Αυγούστου 1949 στο Αιγάλεω, Απόφοιτος (1971) της Ανωτέρας Δραματικής Σχολής Αθηνών Γιώργος Θεοδοσιάδης .Το 1971-1978 υπήρξε ηθοποιός του Εθνικού Θεάτρου Το 1978-1979 έγραψε ιστορία  στο ρόλο του κομπέρ στη θρυλική παράσταση Cabaret που ανέβασε η Αλίκη Βουγιουκλάκη. Έπαιξε σε όλα τα είδη θεάτρου από τραγωδία και κωμωδία, μέχρι μιούζικαλ και επιθεώρηση, ενώ άκρως αξιόλογη είναι η συμμετοχή του στο θέατρο στο ραδιόφωνο. Δίδαξε στην Ανωτέρα Δραματική Σχολή «Ίασμος» και στο Θεατρικό Εργαστήρι «Βασίλης Διαμαντόπουλος». Λάτρης της θάλασσας και δεινός ιστιοπλόος, έχει στο ενεργητικό του δεκάδες συμμετοχές και κατακτήσεις σε αγώνες ανοικτής θαλάσσης.
Στην τηλεόραση έχει εμφανιστεί στις σειρές Ο Θίασος, Πονηρό θηλυκό, κατεργάρα γυναίκα , Προσοχή κίνδυνος, Ανήσυχα νιάτα  ,Ένας Πυγμαλίων, Γαλήνη, Καμπαρέ, ,Έξοδος κινδύνου ,Η αναδυομένη,
Μυστικοί αρραβώνες ,Αστροφεγγιά ,Οι σκλάβοι στα δεσμά τους, Η επιστροφή, Χατζημανουήλ, ,Το πάθος, Μικρές αγγελίες, Φρουτοπία,
Ο μεγάλος θυμός ,Ο Ιούδας φιλούσε υπέροχα, Μια φορά στα χίλια χρόνια ,Κιάτο Μεξικό και μια παρτίδα τένις, ,Βέρα στο δεξί ,
Το κόκκινο δωμάτιο, Τα μυστικά της Εδέμ , Όρκος σιωπής ,Το σόι σου ,Αστέρας Ραχούλας, Παρθένα Ζωή.
Παραπομπές
Κατηγορία:Έλληνες θεατρικοί επιχειρηματίες Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Β΄ κατηγορία ποδοσφαίρου ανδρών Κύπρου 1992-93
Η Β΄ κατηγορία ποδοσφαίρου ανδρών Κύπρου 1992-93 ήταν η 38η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια Αραδίππου για 2η φορά στην ιστορία της.
Σύστημα διεξαγωγής
Στο πρωτάθλημα της Β΄ κατηγορίας 1992-93 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1993-94. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Α΄ κατηγορίας 1992-93, με τη νικήτρια να συμμετέχει στην Α΄ κατηγορία 1993-94 και την ηττημένη στη Β΄ κατηγορία 1993-94.
Οι δύο τελευταίες ομάδες υποβιβάστηκαν στο πρωτάθλημα Γ΄ κατηγορίας 1993-94. Η 12η στη βαθμολογία ομάδα έδωσε μπαράζ με τη 3η ομάδα του πρωταθλήματος Γ΄ κατηγορίας 1992-93, με τη νικήτρια να συμμετέχει στην Β΄ κατηγορία 1993-94 και την ηττημένη στη Γ΄ κατηγορία 1993-94.
Αλλαγές σε σχέση με την περίοδο 1991-92
Ομάδες που προήχθησαν στην Α΄ κατηγορία 1992-93
Ομάδες που διαβαθμίστηκαν στην Γ΄ κατηγορία 1992-93:
Ομάδες που διαβαθμίστηκαν από την Α΄ κατηγορία 1991-92
Ομάδες που προήχθησαν από την Γ΄ κατηγορία 1991-92:
Βαθμολογία
Η τελική βαθμολογία του πρωταθλήματος ήταν:
Μπαράζ
Η Αλκή Λάρνακας έδωσε αγώνες μπαράζ με την 12η ομάδα του πρωταθλήματος Α΄ Κατηγορίας, Ευαγόρα Πάφου. Το πρώτο παιχνίδι έγινε στο Παφιακό Στάδιο με τον Ευαγόρα να κερδίζει με 1-0. Ο επαναληπτικός έγινε στο Νέο ΓΣΖ με τον φιλοξενούμενο Ευαγόρα να κερδίζει με 2-0 και να παραμένει στην Α΄ κατηγορία, με την Αλκή να συνεχίζει στη Β΄ κατηγορία.
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1992-1993
Τζόντι Ουίλιαμς
Η Τζόντι Ουίλιαμς (Jody Williams, 9 Οκτωβρίου 1950 ) είναι Αμερικανίδα δασκάλα και ακτιβίστρια, η οποία τιμήθηκε το 1997 με το Βραβείο Νόμπελ Ειρήνης από κοινού με τον Οργανισμό του οποίου ηγείτο, της Διεθνούς Εκστρατείας για την Απαγόρευση των Ναρκών (International Campaign to Ban Landmines, ICBL).
Βιογραφικό
Η Ουίλιαμς αρχικά σπούδασε τη «Διδασκαλία της αγγλικής ως δεύτερης γλώσσας». Στο αντικείμενο αυτό έλαβε Μπάτσελορ από το Πανεπιστήμιο του Βερμόντ το 1972 και Μάστερ, τόσο αλλά και στη διδασκαλία της ισπανικής γλώσσας από τη Σχολή Διεθνούς Εκπαίδευσης και πάλι στο Βερμόντ,το 1974. Το 1984 απέκτησε δεύτερο Μάστερ στις Διεθνείς σχέσεις από τη Σχολή Ανώτερων Διεθνών Σπουδών του Πανεπιστήμιο Τζονς Χόπκινς. Δίδαξε την αγγλική ως δεύτερη γλώσσα στο Μεξικό, στο Ηνωμένο Βασίλειο και τελικά στην Ουάσινγκτον. Πριν ασχοληθεί με την παροχή βοήθειας, η Ουίλιαμς εργάστηκε από το 1984 έως και το 1986 στο Πρόγραμμα Εκπαίδευσης για τη Νικαράγουα και την Ονδούρα (Nicaragua-Honduras Education Project). Στη συνέχεα έγινε αναπληρώτρια διευθύντρια στον οργανισμό Ιατρικής βοήθειας για το Ελ Σαλβαδόρ (Medical Aid for El Salvador), με έδρα το Λος Άντζελες, θέση την οποία διατήρησε μέχρι το 1992, οπότε και μεταπήδησε στον πρόσφατα σχηματισμένο Οργανισμό της Διεθνούς Εκστρατείας για την Απαγόρευση Ναρκών.
Ο στόχος του οργανισμού επιτεύχθηκε το 1997 όταν υπογράφηκε μία διεθνής συνθήκη, η συνθήκη της Οττάβα, η οποία απαγόρευσε τις νάρκες ξηράς. Ωστόσο, ορισμένες χώρες μεταξύ των οποίων οι ΗΠΑ, Η Κίνα και η Ρωσία απέφυγαν να υπογράψουν τη συνθήκη.
Μια ευρύτερη πτυχή του έργου της Ουίλιαμς ήταν η καινοτόμος χρήση της λαϊκής δύναμης μαζικά, μέσω μαζικά διανεμόμενης συνεργασίας (Massively distributed collaboration) στη διακρατική πολιτική δράση, αρχικά μέσω φαξ και τελικά μέσω ηλεκτρονικού ταχυδρομείου. Ακολουθεί η άποψη της Ουίλιαμς για αυτό:
Η Ουίλιαμς συνεχίζει να συνεισφέρει στη Διεθνή Εκστρατεία για την Απαγόρευση Ναρκών, ως  πρέσβειρα σε διάφορες εκστρατείες και ως εκδότρια της αναφοράς του Οργανισμού για τις νάρκες. Από το 2003, κατέχει θέση διακεκριμένου διδάκτορα στον τομέα της κοινωνικής εργασίας και της παγκόσμιας δικαιοσύνης στο τμήμα κοινωνικής εργασίας του Πανεπιστημίου του Χιούστον.
Έχει συγγράψει και έχει μιλήσει εκτενώς για θέματα που αφορούν τις νάρκες ξηράς.
Ήταν επικεφαλής της αποστολής υψηλού κλιμακίου του ΟΗΕ που απεστάλλει από το Συμβούλιο Ανθρωπίνων Δικαιωμάτων προκειμένου να υποβάλλει αναφορά σχετικά με τα ανθρώπινα δικαιώματα στο Νταρφούρ και τις γενικότερες ανάγκες του Σουδάν σε αυτόν τον τομέα (θεσπίστηκε στην 4η ειδική σύσκεψη του Συμβουλίου Ανθρωπίνων Δικαιωμάτων με την απόφαση S-4/101). Η αποστολή δημοσίευσε την αναφορά της στις 7 Μαρτίου 2007.
Εξωτερικοί σύνδεσμοι
Κατηγορία:Βραβευμένοι με Νόμπελ Ειρήνης Κατηγορία:Αμερικανοί ακτιβιστές
Σπίρτο
Το σπίρτο είναι ένα αναλώσιμο αντικείμενο που ανάβει φωτιά κατ' επιθυμία, υπό ελεγχόμενες συνθήκες. Τα σπίρτα πωλούνται σε περίπτερα, υπεραγορές και άλλα καταστήματα, σε πακέτα. Το σπίρτο συνήθως αποτελείται από ένα μικρό ξυλάκι (ή σκληρό χαρτονάκι) του οποίου η μία άκρη είναι καλυμμένη από κάποιο υλικό, η κεφαλή του σπίρτου, το οποίο συνήθως περιλαμβάνει το στοιχείο φώσφορος. Η κεφαλή θα ανάψει από τη θερμότητα που θα προκαλέσει η τριβή της με κάποια κατάλληλη επιφάνεια.
Υπάρχουν δύο βασικά είδη σπίρτων: τα σπίρτα ασφαλείας, τα οποία ανάβουν μόνο κατόπιν τριβής με ειδικά κατασκευασμένη επιφάνεια, και τα απλά σπίρτα τα οποία ανάβουν κατόπιν τριβής με οποιαδήποτε σκληρή επιφάνεια.
Ιστορία του σύγχρονου σπίρτου
Κάποιο είδος σπίρτου, το οποίο κατασκευάστηκε από μικρό ξυλάκι από πεύκο και ήταν διαποτισμένο με θείο, κατασκευάστηκε στην Κίνα το 577.
Το πρώτο σύγχρονο σπίρτο κατασκευάστηκε το 1805 από τον K. Σανσέλ, βοηθό του καθηγητή Λ. Ζ. Τενάρ στο Παρίσι. Η κεφαλή του σπίρτου αποτελείτο από μίγμα από χλωριούχο κάλιο, θείο, ζάχαρη, και ελαστικό. Άναβε με βύθιση της κεφαλής του σπίρτου σε μπουκάλι από αμίαντο που περιείχε θειικό οξύ. Αυτό το είδος σπίρτου είχε υψηλό κόστος κατασκευής και ήταν επικίνδυνο στη χρήση του. Έτσι τα σπίρτα του Σανσέλ δεν έγιναν ποτέ δημοφιλή.
Σπίρτα τριβής
thumb|right|Άναμμα σπίρτου Το πρώτο σπίρτο τριβής κατασκευάστηκε από τον Βρετανό Τζων Γουόκερ το 1827. Είχαν προηγηθεί οι προσπάθειες του Ρόμπερτ Μπόιλ γύρω στα 1680 με φωσφόρο και θείο, οι οποίες όμως δεν είχαν κανένα αποτέλεσμα. Τα πρώτα σπίρτα είχαν διάφορα προβλήματα: η φλόγα δεν ήταν σταθερή και η αρχική αντίδραση ήταν αρκετά βίαιη· επιπλέον, η μυρωδιά που ανέδιδε το σπίρτο ήταν δυσάρεστη. Παρά τα προβλήματα αυτά, τα νέα σπίρτα συνέβαλαν σημαντικά στην αύξηση του αριθμού καπνιστών.
Το 1831 ο Γάλλος Σαρλ Σωριά πρόσθεσε λευκό φωσφόρο για να αφαιρέσει τη μυρωδιά. Αυτά τα νέα σπίρτα έπρεπε να φυλάσσονται σε αεροστεγώς κλειστά κουτιά, αλλά ήταν δημοφιλή. Δυστυχώς, όσοι ασχολήθηκαν με την κατασκευή τους επηρεάστηκαν από σοβαρές ασθένειες των οστών, ενώ σε κάθε πακέτο υπήρχε αρκετός λευκός φωσφόρος για να σκοτώσει έναν άνθρωπο. Όταν έγιναν γνωστοί οι κίνδυνοι των σπίρτων αυτών, έγινε μεγάλη εκστρατεία για την απαγόρευσή τους.
Αθόρυβα σπίρτα
Το αθόρυβο σπίρτο κατασκευάστηκε το 1836 από τον Ούγγρο Γιάνος Ιρίνι, ο οποίος ήταν φοιτητής της χημείας. Το 1836 ένα ανεπιτυχές πείραμα του καθηγητή του, του Μάισνερ, έδωσε στον Ιρίνι την ιδέα να αντικαταστήσει το χλωριούχο κάλιο με διοξείδιο του μολύβδου στην κεφαλή του σπίρτου. Ο Ιρίνι εφηύρε το αθόρυβο σπίρτο ασφαλείας και πούλησε την πατέντα στον Ίστβαν Ρόμερ, κατασκευαστή σπίρτων. Ο Ρόμερ, πλούσιος Ούγγρος φαρμακοποιός που ζούσε στη Βιέννη, αγόρασε την εφεύρεση και τα δικαιώματα παραγωγής από τον Ιρίνι, ο οποίος ήταν ένας φτωχός φοιτητής, για 60 φιορίνια. Η παραγωγή σπίρτων ξεκίνησε για τα καλά. Ο Ίστβαν Ρόμερ πλούτισε από την εφεύρεση του Ιρίνι, ενώ ο ίδιος ο εφευρέτης πέθανε φτωχός και εγκαταλελειμμένος.
Αντικατάσταση του λευκού φωσφόρου
Τα πρώτα σπίρτα, συμπεριλαμβανομένου του αθόρυβου σπίρτου, ήταν επικίνδυνα τόσο για τους χρήστες, όσο και για τους κατασκευαστές τους, λόγω της παρουσίας του λευκού φωσφόρου.
Η αναζήτηση για αντικατάσταση του λευκού φωσφόρου οδήγησε στη δημιουργία του σπίρτου ασφαλείας. Όμως ο όρος αυτός σήμερα προκαλεί κάποια σύγχυση, αφού καλύπτει τόσο τα σύγχρονα σπίρτα ασφαλείας, όσο και τα σύγχρονα σπίρτα που ανάβουν με τριβή οπουδήποτε. Οι δύο αυτοί διαφορετικοί τύποι σπίρτων περιγράφονται πιο κάτω.
Και οι δύο αυτοί οι τύποι είχαν υψηλότερο κόστος κατασκευής σε σχέση με τα σπίρτα με λευκό φωσφόρο και οι καταναλωτές συνέχισαν να αγοράζουν σπίρτα με λευκό φώσφορο. Σιγά σιγά, σε διάφορες χώρες απαγορεύτηκε η χρησιμοποίηση λευκού φωσφόρου στην κατασκευή σπίρτων: στη Φινλανδία το 1872, στη Δανία το 1874, στη Σουηδία το 1879, στην Ελβετία το 1881 και στην Ολλανδία το 1901.
Η Σύμβαση της Βέρνης υπογράφηκε στη Βέρνη της Ελβετίας το 1906 για την απαγόρευση της χρησιμοποίησης λευκού φωσφόρου στα σπίρτα. Η κάθε χώρα δεσμευόταν να θεσπίσει σχετικό νόμο. Το Ηνωμένο Βασίλειο πέρασε τον σχετικό νόμο το 1908, απαγορεύοντας τον λευκό φωσφόρο σε σπίρτα μετά τις 31 Δεκεμβρίου 1910. Στις ΗΠΑ δεν θεσπίστηκε απαγορευτικός νόμος, αλλά επιβλήθηκε το 1913 πρόσθετος φόρος σε σπίρτα που περιείχαν λευκό φωσφόρο. Η Ινδία και η Ιαπωνία το απαγόρευσαν το 1919 και η Κίνα το 1925. Τα πρώτα απαλλαγμένα από επικίνδυνα συστατικά σπίρτα ανέγραφαν στο κουτί τους τη φράση "Άνευ θείου και φωσφόρου".
Σπίρτα ασφαλείας
thumb|right|Σπίρτα ασφαλείας
Το σπίρτο ασφαλείας κατασκευάστηκε το 1844 από τον Σουηδό Γκούταβ Έρικ Πας και βελτιώθηκε μια δεκαετία αργότερα από τον Τζων Έντβαρντ Λούντστρομ.
Η ασφάλειά τους έγκειται στον διαχωρισμό των καύσιμων συστατικών ανάμεσα στην κεφαλή του σπίρτου και μια ειδική επιφάνεια τριβής, και την αντικατάσταση του λευκού φωσφόρου με ερυθρό φώσφορο. Κατά την τριβή η θερμότητα μετατρέπει μέρος του ερυθρού φωσφόρου σε λευκό, το οποίο αναφλέγεται και προκαλεί την καύση της κεφαλής.
Οι Σουηδοί είχαν για πολλά χρόνια ουσιαστικά παγκόσμιο μονοπώλιο στην κατασκευή σπίρτων, με βιομηχανία κυρίως στο Γιόνκοπινγκ. Πούλησαν τη γαλλική πατέντα σπίρτων ασφαλείας στην Κουαζάν πατέρας και υιοί (Coigent père & Fils) στη Λυών, αλλά οι Κουαζάν αμφισβήτησαν την πληρωμή σε γαλλικό δικαστήριο, με το επιχείρημα ότι η εφεύρεση ήταν γνωστή στη Βιέννη προτού την πατεντάρουν οι αδελφοί Λούντστρομ. Οι Βρετανοί κατασκευαστές σπίρτων Μπράιαντ και Μέι (Bryant and May) επισκέφτηκαν το Γιόνκοπινγκ το 1858 σε μια προσπάθεια να εισάγουν προμήθειες σπίρτων ασφαλείας, αλλά δεν το κατάφεραν. Το 1862 λειτούργησαν το δικό τους εργοστάσιο και αγόρασαν τα δικαιώματα της βρετανικής πατέντας σπίρτων ασφαλείας από τους αδελφούς Λούντστρομ.
Τα σπίρτα ασφαλείας χαρακτηρίζονται ως επικίνδυνα αντικείμενα. Η μεταφορά τους σε αεροπλάνο δεν απαγορεύεται, ωστόσο είναι υποχρεωτική η δήλωσή τους ως επικίνδυνα αντικείμενα.
Εξωτερικοί σύνδεσμοι
Κατηγορία:Κάπνισμα
Μέτρα αντιμετώπισης της πανδημίας του κορονοϊού στην Ελλάδα το 2020
Η εμφάνιση της πανδημίας του νέου κορονοϊού SARS-CoV-2, υπεύθυνου για τη νόσο COVID-19, επιβεβαιώθηκε και στην Ελλάδα στα τέλη Φεβρουαρίου 2020.
Η ελληνική κυβέρνηση είχε λάβει μέτρα ήδη από τις πρώτες ημέρες μετά την επιβεβαίωση των αρχικών κρουσμάτων, σε τοπικό και αργότερα σε εθνικό επίπεδο, με σκοπό τον περιορισμό της εξάπλωσης της πανδημίας στη χώρα. Μετά την επιβεβαίωση των τριών πρώτων κρουσμάτων στην Ελλάδα, αρχικά στις 27 Φεβρουαρίου 2020 ακυρώθηκαν όλες οι αποκριάτικες εκδηλώσεις στη χώρα. Οι υγειονομικές και κρατικές αρχές εξέδωσαν συστάσεις και οδηγίες προφύλαξης του πληθυσμού, ενώ τα μέτρα που λαμβάνονταν μέχρι τότε περιελάμβαναν το επιμέρους κλείσιμο σχολικών μονάδων και την αναστολή πολιτιστικών και καλλιτεχνικών εκδηλώσεων στις πληττόμενες περιοχές (ιδιαίτερα Ηλεία, Αχαΐα και Ζάκυνθο). Ωστόσο, στις 10 Μαρτίου, λόγω της εμφάνισης κρουσμάτων του ιού σε διάφορες περιοχές της χώρας και λόγω της μη τήρησης των μέτρων περιορισμού από τους πολίτες, αποφασίστηκε το κλείσιμο όλων των εκπαιδευτικών δομών, όλων των βαθμίδων, της χώρας και στη συνέχεια, στις 13 Μαρτίου, η αναστολή λειτουργίας των καφετεριών, μπαρ, μουσείων, εμπορικών κέντρων, αθλητικών εγκαταστάσεων και εστιατορίων. Στις 16 Μαρτίου έκλεισαν και όλα τα εμπορικά καταστήματα, ενώ αποφασίστηκε και η καθολική αναστολή όλων των λειτουργιών κάθε δόγματος και θρησκείας. Oι φούρνοι, τα σουπερμάρκετ, τα φαρμακεία, οι ιδιωτικές υπηρεσίες υγείας και ορισμένες ακόμα επιχειρήσεις παρέμειναν ανοιχτές. Συνολικά, έχει ανακοινωθεί από την κυβέρνηση μια σειρά μέτρων ύψους περίπου 24 δισεκατομμυρίων ευρώ, με σκοπό τη στήριξη της οικονομίας, των επιχειρήσεων και των εργαζομένων.
Από τις 6 το πρωί της 23ης Μαρτίου επιβλήθηκαν σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην εξαιρέσεων που αφορούν σε όσους κινούνται προς και από την εργασία τους, μετακινούνται για να προμηθευτούν αγαθά πρώτης ανάγκης ή φάρμακα, ή επισκέπτονται γιατρό ή άτομο το οποίο έχει ανάγκη για βοήθεια, μεταξύ άλλων περιπτώσεων. Κατά την κυκλοφορία τους, εφόσον σχετίζεται με κάποια από τις αποδεκτές εξαιρέσεις, οι πολίτες έπρεπε να φέρουν την αστυνομική τους ταυτότητα ή το διαβατήριο, καθώς και κάποιου τύπου βεβαίωση αναλόγως του σκοπού μετακίνησης. Στις 4 Απριλίου αποφασίστηκε η παράταση των περιορισμών μέχρι τις 27 Απριλίου, και στις 23 Απριλίου ανακοινώθηκε εκ νέου παράταση μέχρι τις 4 Μαΐου.
Τα μέτρα της ελληνικής κυβέρνησης δέχθηκαν πολλά θετικά σχόλια από τον ξένο τύπο, που εξήρε την Ελλάδα για τον περιορισμό της εξάπλωσης της πανδημίας στη χώρα.
Από τις 4 Μαΐου τέθηκε σε εφαρμογή το σχέδιο της κυβέρνησης για τη σταδιακή αποκλιμάκωση των έκτακτων μέτρων, με τη μερική άρση των περιορισμών στις μετακινήσεις και την επανέναρξη λειτουργίας των επιχειρήσεων.
Έκτακτα μέτρα
Από τις 16 Μαρτίου καθιερώθηκε καθημερινή απογευματινή τηλεοπτική ενημέρωση από το Υπουργείο Υγείας σχετικά με την εξέλιξη της πανδημίας στην Ελλάδα και τις έκτακτες αποφάσεις της κυβέρνησης για την αντιμετώπιση της, από τον εκπρόσωπο του Υπουργείου Υγείας Καθηγητή Σωτήρη Τσιόδρα και τον Υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά, με έκτακτες εμφανίσεις και άλλων κυβερνητικών στελεχών. Από τις αρχές Μαΐου η τηλεοπτική ενημέρωση γινόταν τρεις φορές την εβδομάδα και τις υπόλοιπες μέρες δημοσιευόταν στο διαδίκτυο γραπτή ενημέρωση. Από τις 27 Μαΐου σταμάτησαν οι τηλεοπτικές ενημερώσεις από το υπουργείο Υγείας, μετά από 72 ημέρες από την έναρξη τους, και παρέμειναν οι καθημερινές γραπτές ενημερώσεις για την εξέλιξη της νόσου στη χώρα. Στα μέσα Ιουλίου η τηλεοπτική απογευματινή ενημέρωση επαναφέρθηκε, σε εβδομαδιαία βάση και μόνο με τη συμμετοχή του Νίκου Χαρδαλιά.
Οικονομικά μέτρα
Στις 9 Μαρτίου ανακοινώθηκαν μέτρα ενίσχυσης της οικονομίας όπως η αναστολή καταβολής ΦΠΑ για 4 μήνες και ασφαλιστικών εισφορών, δόσεων κάθε είδους ρύθμισης και βεβαιωμένων οφειλών προς τις ΔΟΥ για τρεις μήνες, από τις επιχειρήσεις που επηρεάστηκαν καθοριστικά από την πανδημία με διακοπή της λειτουργίας τους. Ο προϋπολογισμός του Υπουργείου Υγείας ενισχύθηκε με 15 εκατομμύρια ευρώ για την προμήθεια αναγκαίου υγειονομικού υλικού. Στις 17 Μαρτίου αποφασίστηκε η παράταση μέχρι την 30η Απριλίου της ισχύος των αδειών οδήγησης και των δελτίων τεχνικού ελέγχου (ΚΤΕΟ) και αναστάλθηκε η υποχρέωση διενέργειας επανελέγχου των οχημάτων. Επιπλέον ακυρώθηκαν όλες οι θεωρητικές και πρακτικές εξετάσεις για χορήγηση άδειας οδήγησης και σταμάτησαν να γίνονται τα θεωρητικά και πρακτικά μαθήματα για τους υποψήφιους οδηγούς.
Στις 18 Μαρτίου ανακοινώθηκε μια επιπλέον σειρά μέτρων από τους Υπουργούς Οικονομικών Χρήστο Σταϊκούρα, Ανάπτυξης και Επενδύσεων Άδωνι Γεωργιάδη και Εργασίας και Κοινωνικών Υποθέσεων Γιάννη Βρούτση. Τα μέτρα αφορούσαν την οικονομία και την εργασία, ενώ ο Χρήστος Σταϊκούρας ενημέρωσε επίσης ότι δεν υφίσταται η ανάγκη για επίτευξη πρωτογενούς πλεονάσματος 3,5% για την Ελλάδα, καθώς και ότι οι δημοσιονομικές ενισχύσεις και οι δαπάνες για τα μέτρα θα εξαιρεθούν από την αξιολόγηση, σύμφωνα με απόφαση του Eurogroup. Εντός της χώρας, αποφασίστηκε η αναστολή καταβολής φόρων και εισφορών Μαρτίου για τέσσερις μήνες για όλες τις επιχειρήσεις, με μόνη προϋπόθεση να μην προχωρήσουν σε απολύσεις εργαζομένων. Το μέτρο αυτό αφορά περίπου 220.000 επιχειρήσεις και 600.000 εργαζόμενους. Επιπλέον αποφασίστηκε, μεταξύ άλλων, η αναβολή των φορολογικών υποχρεώσεων Μαρτίου για 4 μήνες καθώς και χρηματική ενίσχυση ύψους 800€ για ελεύθερους επαγγελματίες και αυτοαπασχολούμενους, η μείωση του ΦΠΑ από 24% σε 6% για ορισμένα προϊόντα υγιεινής και αυτοπροστασίας, η διατήρηση του ΕΝΦΙΑ 2020 στο καθεστώς του 2019, η άμεση αποπληρωμή ληξιπρόθεσμων οφειλών έως 30.000€ η αξιοποίηση πόρων ύψους 1,8 δισεκατομμυρίων ευρώ από το ευρωπαϊκό ταμείο και η αποζημίωση ειδικού σκοπού ύψους 800€ των εργαζόμενων σε επιχειρήσεις των οποίων η λειτουργία ανεστάλη.
Στις 19 Μαρτίου ο Πρωθυπουργός Κυριάκος Μητσοτάκης σε διάγγελμά του ανακοίνωσε την αναθεώρηση του προϋπολογισμού του κράτους για τη διάθεση άνω των 10 δισεκατομμυρίων ευρώ για τη στήριξη της οικονομίας. Επιπλέον, ανακοίνωσε την απόφαση για αναστολή υποχρέωσης καταβολής εισφορών και επέκταση του αριθμού των δικαιούχων του έκτακτου μισθού 800 ευρώ, ώστε πλέον να περιλαμβάνει το σύνολο των ελεύθερων επαγγελματιών και αυτοαπασχολούμενων και την πλειοψηφία των εργαζόμενων στον ιδιωτικό τομέα. Ο Πρωθυπουργός δήλωσε ακόμη ότι το δώρο του Πάσχα θα καταβληθεί ακέραιο σε όλους τους εργαζόμενους και ότι η Ελλάδα εντάχθηκε στο πρόγραμμα ποσοτικής χαλάρωσης της Ευρωπαϊκής Κεντρικής Τράπεζας. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:European_Union_member_states_and_euro_bonds.svg|μικρογραφία|Θέσεις των κρατών-μελών της Ε.Ε. σχετικά με την έκδοση «κορονο-ομολόγων»{{legend|#33CC33|Υπέρ}}{{legend|#FF3333|Κατά}}{{legend|#C0C0C0|Ουδέτερη ή άγνωστη θέση}} Στις 27 Μαρτίου, σε τηλεδιάσκεψη των ηγετών των κρατών-μελών της Ευρωπαϊκής Ένωσης, συζητήθηκε η πρόταση της Ελλάδας και άλλων οκτώ χωρών (Γαλλία, Ιταλία, Ισπανία, Πορτογαλία, Βέλγιο, Λουξεμβούργο, Ιρλανδία, Σλοβενία), που εκπροσωπούν το 57% του ΑΕΠ της Ευρωζώνης, για έκδοση ενιαίου ευρωπαϊκού ομολόγου («κορονο-ομολόγου») για την αντιμετώπιση των συνεπειών της πανδημίας. Ωστόσο, η πρόταση δεν έγινε δεκτή καθώς χώρες όπως η Γερμανία, η Ολλανδία, η Αυστρία, η Δανία και η Φινλανδία εξέφρασαν αντιρρήσεις.
Επιπλέον, σύμφωνα με κοινή ανακοίνωση των υπουργείων Οικονομικών, Εργασίας, Ανάπτυξης και Δικαιοσύνης στις 27 Μαρτίου, η ελληνική κυβέρνηση προωθεί ένα πρόγραμμα παροχής και διαχείρισης υπηρεσιών εκπαίδευσης και επαγγελματικής κατάρτισης για 166.000 επιστήμονες από 6 κλάδους, συνολικού κόστους 180 εκατομμυρίων ευρώ. Το πρόγραμμα περιλαμβάνει μια τηλε-κατάρτιση 100 ωρών των ωφελουμένων, με σκοπό την αναβάθμιση των ψηφιακών δεξιοτήτων τους και την προώθηση της εξ αποστάσεως επαγγελματικής δραστηριότητας, εν μέσω της πανδημίας. Στο πρόγραμμα δικαιούνται να συμμετέχουν δικηγόροι, γιατροί, μηχανικοί, οικονομολόγοι, λογιστές, εκπαιδευτικοί και ερευνητές και προβλέπει ενίσχυση ύψους 600 ευρώ για τους συμμετέχοντες.
Στις 30 Μαρτίου οι Υπουργοί Οικονομικών Χρήστος Σταϊκούρας, Ανάπτυξης και Επενδύσεων Άδωνις Γεωργιάδης και Εργασίας και Κοινωνικών Υποθέσεων Γιάννης Βρούτσης ανακοίνωσαν ένα τέταρτο πακέτο οικονομικών μέτρων με σκοπό τη στήριξη της οικονομίας, των επιχειρήσεων και των εργαζομένων, με τη συνολική επιβάρυνση για τον προϋπολογισμό να ανέρχεται στα 6,8 δισεκατομμύρια ευρώ που αντιστοιχεί στο 3,5% του ΑΕΠ της χώρας. Τα μέτρα περιλαμβάνουν μεταξύ άλλων την επέκταση του αριθμού των δικαιούχων του επιδόματος των 800 ευρώ σε 1,7 εκατομμύρια εργαζομένους, που συνιστούν το 81% του συνόλου στον ιδιωτικό τομέα, την κάλυψη των ασφαλιστικών εισφορών τους για 45 ημέρες και την αναστολή πληρωμής οφειλών προς την εφορία για 4 μήνες, καθώς και την επέκταση της οικονομικής στήριξης σε 800.000 επιχειρήσεις και 700.000 ελεύθερους επαγγελματίες, που αποτελούν το 76% και το 75% του συνόλου αντίστοιχα. Επιπλέον, αποφασίστηκε και μια έκτακτη οικονομική ενίσχυση 108.000 εργαζομένων στα νοσοκομεία, το ΕΚΑΒ, τον ΕΟΔΥ και την Πολιτική Προστασία.
Συνολικά διατέθηκαν περίπου 24 δισεκατομμύρια ευρώ, ποσό που αντιστοιχεί στο 14% του ελληνικού ΑΕΠ, για τη στήριξη της οικονομίας.
Φεβρουάριος-Μάρτιος
Στις 27 Φεβρουαρίου, με 3 επιβεβαιωμένα κρούσματα στη χώρα, αποφασίστηκε η ακύρωση όλων των καρναβαλικών και αποκριάτικων εκδηλώσεων και την επόμενη ημέρα απαγορεύτηκαν όλες οι οργανωμένες εκπαιδευτικές εκδρομές εκτός Ελλάδας.
Από τις 8 Μαρτίου και έπειτα ανακοινώθηκαν προληπτικά μέτρα όπως η αναστολή λειτουργίας όλων των ΚΑΠΗ, η αναστολή όλων των συνεδριακών εκδηλώσεων, η διεξαγωγή των αθλητικών εκδηλώσεων κεκλεισμένων των θυρών και η αναστολή όλων των σχολικών εκδρομών στο εσωτερικό. Στις 9 Μαρτίου αποφασίστηκε η αναστολή των πολιτιστικών και καλλιτεχνικών εκδηλώσεων σε κλειστούς και ανοιχτούς χώρους που περιλαμβάνουν πάνω από 1000 άτομα και η απαγόρευση του επισκεπτηρίου σε κέντρα αποκατάστασης, ημερήσιας φροντίδας και μονάδες θεραπείας και τεχνητού νεφρού στα νοσοκομεία.
Στις 16 Μαρτίου ανακοινώθηκε η αναστολή ισχύος του δακτυλίου μέχρι το τέλος Απριλίου και η αναστολή για δύο εβδομάδες της υποβολής δηλώσεων ΟΣΔΕ για τους αγρότες. Αποφασίστηκε επίσης η επιβολή προστίμου 5.000 ευρώ σε όσους παραβιάζουν τα μέτρα που ανακοινώνονται, επιδεικνύοντας αντικοινωνική συμπεριφορά. Την ίδια ημέρα, αποφασίστηκε να τεθούν τα χωριά Δαμασκηνιά και Δραγασιά του δήμου Βοΐου Κοζάνης σε καραντίνα, με απαγόρευση εισόδου και εξόδου από τα χωριά, λόγω της εμφάνισης 10 κρουσμάτων μεταξύ των κατοίκων τους. Στα δύο χωριά μετακινούταν μόνο ιατρικό προσωπικό και συνεργείο του δήμου για την τροφοδοσία τους με φάρμακα και τρόφιμα, ενώ η είσοδος τους φυλασσόταν με περιπολικά.
Στις 17 Μαρτίου αποφασίστηκε και η αναστολή όλων των αδειών των αστυνομικών υπαλλήλων, με εξαιρέσεις μόνο για σοβαρούς προσωπικούς και οικογενειακούς λόγους. Επίσης έγινε αναστολή του περιορισμού κυκλοφορίας οχημάτων στο κέντρο της Αθήνας (Δακτύλιος), από τις 17 Μαρτίου έως τις 30 Απριλίου. Στις 18 Μαρτίου, ανακοινώθηκε από τον υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά η απαγόρευση των δημόσιων συναθροίσεων 10 ή περισσότερων ατόμων και η κύρωση διοικητικού προστίμου 1000 ευρώ στους παρανομούντες. Επιπλέον, αποφασίστηκε η απαγόρευση εισόδου σε πολίτες χωρών εκτός Ευρωπαϊκής Ένωσης και τέθηκε σε ισχύ κάρτα εισόδου στα σουπερμάρκετ ώστε να βρίσκεται εντός του καταστήματος μέχρι ένας πελάτης ανά 10 τ.μ. για την αποφυγή συνωστισμού.
Στις 20 Μαρτίου ανακοινώθηκε ότι από τις 6 το πρωί της 21ης Μαρτίου 2020 επιτρέπεται η μετάβαση στα νησιά με πλοία της ακτοπλοΐας μόνο των μόνιμων κατοίκων τους. Τα όποια δρομολόγια αφορούσαν μόνιμους κατοίκους για τους απολύτως αναγκαίους λόγους και την τροφοδοσία των νησιών, καθώς και εκείνους που επιθυμούσαν να αναχωρήσουν από τα νησιά. Την ίδια μέρα ανακοινώθηκε επίσης ότι από τις 23 Μαρτίου θα μειώνονταν κατά το ήμισυ οι παραγωγοί, ανά κλάδο, στις λαϊκές αγορές και θα τηρούταν απόσταση 5 μέτρων μεταξύ των πάγκων. Επιπλέον, ο υφυπουργός ανακοίνωσε ότι στα σουπερμάρκετ θα μπορεί να βρίσκεται πλέον ένας πελάτης ανά 15 τ.μ., αντί 10 τ.μ. που ίσχυε μέχρι τότε, καθώς και ότι πλέον θα απαγορευόταν ο απόπλους και ο κατάπλους ιδιωτικών σκαφών αναψυχής σε όλη την ελληνική επικράτεια.
Στις 22 Μαρτίου 2020 ανακοινώθηκε ότι από τις 6 το πρωί της 23ης Μαρτίου μέχρι τις 6 Απριλίου θα επιβάλλονταν σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην εξαιρέσεων που αφορούσαν σε όσους κινούνταν προς και από την εργασία τους, μετακινούνταν για να προμηθευτούν αγαθά πρώτης ανάγκης ή φάρμακα, επισκέπτονταν γιατρό ή άτομο το οποίο έχει ανάγκη για βοήθεια, μετέβαιναν στην τράπεζα εάν δεν είναι δυνατή η ηλεκτρονική συναλλαγή, μετέβαιναν σε τελετή (κηδεία, γάμο ή βάφτιση), ασκούνταν ατομικά ή ανά δύο ή συνόδευαν το κατοικίδιό τους και, τέλος, σε περιπτώσεις διαζευγμένων γονέων που κινούνταν για να εξασφαλίσουν την επικοινωνία με τα παιδιά τους. Επιτρεπτή ήταν επίσης και η μετακίνηση για την εφάπαξ μετάβαση στον τόπο της μόνιμης κατοικίας. Στις 4 Απριλίου αποφασίστηκε η παράταση του μέτρου μέχρι και τις 27 Απριλίου, και στις 23 Απριλίου δόθηκε εκ νέου παράταση μέχρι τις 4 Μαΐου, οπότε και έληξαν οι περιορισμοί.
Στις 25 Μαρτίου η κοινότητα Εχίνου του δήμου Μύκης της Π.Ε. Ξάνθης τέθηκε σε καραντίνα χωρίς καμία εξαίρεση μετακίνησης για 14 ημέρες, η οποία στις 6 Απριλίου παρατάθηκε για ακόμη μια εβδομάδα. Την τροφοδοσία του οικισμού με είδη πρώτης ανάγκης ανέλαβε η Περιφέρεια Ανατολικής Μακεδονίας-Θράκης και ο δήμος Μύκης.
Στις 31 Μαρτίου ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς ανακοίνωσε επιπλέον περιοριστικά μέτρα για 14 ημέρες στους δήμους Καστοριάς, Ορεστίδος και Νεστορίου της Περιφερειακής Ενότητας Καστοριάς και στους δήμους Ξάνθης και Μύκης της Περιφερειακής Ενότητας Ξάνθης. Συγκεκριμένα, αποφασίστηκε η ενίσχυση νοσοκομείων και Κέντρων Υγείας των δήμων αυτών με γιατρούς και νοσηλευτές και η απαγόρευση κυκλοφορίας των δημοτών καθημερινά από τις 8 το βράδυ έως τις 8 το πρωί και η αναστολή δυνατότητας ορισμένων κατ΄ εξαίρεση μετακινήσεων που προβλέπονταν μέχρι τότε, σχετικών με τη μετάβαση σε τελετή και τη συνοδεία κατοικίδιου. Για τις δύο αυτές περιπτώσεις, επιτρεπτή θεωρούταν μόνο η μετακίνηση για μετάβαση σε κηδεία των στενών συγγενών θανόντα και η σύντομη μετακίνηση για τη συνοδεία κατοικίδιου ζώου περιμετρικά της οικίας, ενώ για τους πέντε αυτούς δήμους αποφασίστηκε και η τήρηση αναλογίας ενός ατόμου ανά 20 τ.μ. στα σουπερμάρκετ και η τοποθέτηση των πάγκων των πωλητών στις λαϊκές αγορές μόνο στη μία πλευρά του δρόμου και σε απόσταση τουλάχιστον 10 μέτρων μεταξύ τους. Επιπλέον, την ίδια μέρα, όλοι οι οικισμοί της δημοτικής ενότητας Μεσοποταμίας του δήμου Καστοριάς τέθηκαν σε καραντίνα για 14 ημέρες με απαγόρευση εισόδου και εξόδου, με εξαίρεση για την τροφοδοσία τους, ενώ στη Θεσσαλονίκη αποφασίστηκε ο περιορισμός κίνησης των πολιτών στη Νέα Παραλία συγκεκριμένες ώρες της ημέρας και καθ'όλη τη διάρκεια του Σαββατοκύριακου. Παρόμοια απαγόρευση αποφασίστηκε στις 3 Απριλίου και για την παραλιακή ζώνη της Πάτρας, στο νότιο πάρκο και στην πλαζ Αγυιάς, καθώς και για την παραλία του Βόλου.
Απρίλιος
Την 1η Απριλίου τέθηκε σε καραντίνα για 14 ημέρες το χωριό Φούστανη στο δήμο Αλμωπίας της Περιφερειακής Ενότητας Πέλλας. Την ίδια μέρα, ανακοινώθηκε η απαγόρευση πτήσεων ιδιωτικών αεροσκαφών και ελικοπτέρων.
Στις 2 Απριλίου η δομή φιλοξενίας προσφύγων και μεταναστών αιτούντων άσυλο στη Ριτσώνα Εύβοιας τέθηκε σε καραντίνα με απαγόρευση εισόδου και εξόδου για 14 ημέρες, μετά την επιβεβαίωση 23 κρουσμάτων του ιού εντός της δομής. Κλιμάκια του Υπουργείου Μετανάστευσης και Ασύλου και του ΕΟΔΥ μετέβησαν στη δομή με σκοπό την εποπτεία εφαρμογής των μέτρων και τη συνολική ιχνηλάτηση του πληθυσμού της. Την ίδια μέρα, μετά την εμφάνιση ενός κρούσματος του ιού στο νησί της Μυκόνου, αποφασίστηκε η αναστολή όλων των οικοδομικών εργασιών και των δημοσίων και ιδιωτικών έργων στο νησί.
Στις 5 Απριλίου επιβλήθηκαν επιπλέον περιοριστικά μέτρα στη Μύκονο για 14 ημέρες με την απαγόρευση κυκλοφορίας των δημοτών καθημερινά από τις 8 το βράδυ έως τις 8 το πρωί, την αναστολή δυνατότητας ορισμένων κατ΄ εξαίρεση μετακινήσεων που προβλέπονταν μέχρι τότε και τη λήψη μέτρων κατά τη λειτουργία των λαϊκών αγορών και των σουπερμάρκετ. Επιπλέον, αποφασίστηκε η αναστολή όλων των οικοδομικών εργασιών στο νησί της Σαντορίνης για 1 μήνα, με εξαίρεση για ορισμένα έκτακτα έργα.
Στις 8 Απριλίου ανακοινώθηκε εντατικοποίηση των ελέγχων των οχημάτων που κινούνται στις εθνικές οδούς και τους αυτοκινητοδρόμους της χώρας, καθώς και των ταξιδιωτών στα αεροδρόμια, τα λιμάνια, τους σιδηροδρομικούς σταθμούς και τα ΚΤΕΛ. Στο εθνικό οδικό δίκτυο εγκαταστάθηκαν μόνιμα σημεία ελέγχου της Ελληνικής Αστυνομίας και αποφασίστηκε η επιβολή προστίμου 300 ευρώ, η αφαίρεση των πινακίδων κυκλοφορίας για 60 ημέρες και η επιστροφή του οχήματος στη βάση του εάν επιβεβαιωθεί καταχρηστική μετακίνηση προς οποιονδήποτε εκτός νομού προορισμό, με εξαίρεση της μόνιμης κατοικίας όπως αυτή προκύπτει από το έντυπο Ε1 της φορολογικής δήλωσης.
Στις 10 Απριλίου μετά την επιβεβαίωση πολλαπλών κρουσμάτων του ιού σε οικισμό Ρομά στη συνοικία της Νέας Σμύρνης στη Λάρισα ο οικισμός κηρύχθηκε σε κατάσταση έκτακτης ανάγκης πολιτικής προστασίας και τέθηκε σε καραντίνα για 14 ημέρες. Η μετακίνηση των Ρομά εκτός της περιμέτρου του οικισμού απαγορεύτηκε και η τροφοδοσία τους με τρόφιμα, φάρμακα και υγειονομικό υλικό εξασφαλίστηκε από συγκεκριμένα σημεία πέριξ του οικισμού. Κλιμάκια του ΕΟΔΥ και της Γενικής Γραμματείας Πολιτικής Προστασίας μετέβησαν στην περιοχή, αλλά και σε οικισμούς Ρομά στον Τύρναβο, τα Φάρσαλα και τους Σοφάδες, και προχώρησαν στη λήψη εκατοντάδων δειγμάτων για τη διενέργεια τεστ ανίχνευσης του ιού. Επιπλέον, αποφασίστηκε η προληπτική αναστολή των λαϊκών αγορών για 14 ημέρες σε ολόκληρη τη Θεσσαλία, αλλά και το κλείσιμο δομής φιλοξενίας μεταναστών στο Κουτσόχερο Λάρισας, καθώς προέκυψε συσχέτιση με τον οικισμό Ρομά στη Λάρισα.
Στις 12 Απριλίου αποφασίστηκε ο περιορισμός κυκλοφορίας των πολιτών σε ορισμένες πολυσύχναστες περιοχές της πόλης των Ιωαννίνων για συγκεκριμένες ώρες της ημέρας και καθ'όλη τη διάρκεια του Σαββατοκύριακου, μέχρι και τις 27 Απριλίου.
Στις 13 Απριλίου ανακοινώθηκε η παράταση της καραντίνας, για προληπτικούς λόγους, στη δημοτική ενότητα Μεσοποταμίας του δήμου Καστοριάς μέχρι τις 24 Απριλίου και των πρόσθετων περιοριστικών μέτρων στους δήμους Καστοριάς, Ορεστίδος, Νεστορίου, Ξάνθης και Μύκης μέχρι τις 27 Απριλίου. Στις 14 Απριλίου έληξε η καραντίνα που είχε επιβληθεί στον Εχίνο Ξάνθης και τη Φούστανη Πέλλας.
Από τη Μεγάλη Πέμπτη, στις 16 Απριλίου, αποφασίστηκε η επέκταση σε ολόκληρη τη χώρα του μέτρου του διπλασιασμού του προστίμου στα 300 ευρώ και της αφαίρεσης των πινακίδων κυκλοφορίας του οχήματος για άσκοπη μετακίνηση, σε ισχύ από το βράδυ της 18ης Απριλίου έως τα μεσάνυχτα της Δευτέρας του Πάσχα, στις 20 Απριλίου. Επιπλέον, ανακοινώθηκε η εντατικοποίηση των ελέγχων για την κατ’ εξαίρεση μετακίνηση με επίκληση του κωδικού Β4 για παροχή βοηθείας σε ανθρώπους που βρίσκονται σε ανάγκη και η επιβολή προστίμου στους παραβάτες οδηγούς και συνοδηγούς.
Στις 21 Απριλίου ανακοινώθηκαν επιπλέον περιοριστικά μέτρα για 14 ημέρες στο δήμο Ερμιονίδας της Π.Ε. Αργολίδας και στα χωριά Αρναούτι και Ζουμπούλι του δήμου Μύκης Ξάνθης, με απαγόρευση κυκλοφορίας των πολιτών καθημερινά από τις 8 το βράδυ έως τις 8 το πρωί και αναστολή δυνατότητας ορισμένων κατ΄ εξαίρεση μετακινήσεων (κωδικοί Β4, Β5, Β6) που προβλέπονταν μέχρι τότε.
Ιούνιος
Στις 11 Ιουνίου επεβλήθησαν εκ νέου περιοριστικά μέτρα για επτά ημέρες στην κοινότητα Εχίνου Ξάνθης καθώς και σε ολόκληρη την Περιφερειακή Ενότητα Ξάνθης, λόγω έξαρσης κρουσμάτων του ιού στην περιοχή. Τα μέτρα περιελάμβαναν τη δυνατότητα προσέλευσης σε δημόσιες υπηρεσίες μόνο κατόπιν ραντεβού, την υποχρεωτική χρήση μάσκας σε όλους τους κλειστούς χώρους και την αναστολή λειτουργίας των λαϊκών αγορών σε όλη την Π.Ε. Ξάνθης. Παρόμοια μέτρα αποφασίστηκαν και στο σύνολο του δήμου Ιάσμου της Περιφερειακής Ενότητας Ροδόπης από τις 16 Ιουνίου και για επτά ημέρες. Στον Εχίνο Ξάνθης τέθηκε σε ισχύ απαγόρευση κυκλοφορίας των πολιτών κατά τη διάρκεια της νύχτας, απαγόρευση εισόδου και εξόδου από τον οικισμό και αναστολή λειτουργίας των νηπιαγωγείων και των δημοτικών σχολείων, μεταξύ άλλων μέτρων. Στην περιοχή μετέβησαν κλιμάκια της Γενικής Γραμματείας Πολιτικής Προστασίας και του ΕΟΔΥ για τη διενέργεια δειγματοληπτικών ελέγχων των κατοίκων. Παρόμοια έκτακτα μέτρα αποφασίστηκαν στις 16 Ιουνίου και για τον οικισμό Αγίασμα του δήμου Ιάσμου στην Π.Ε. Ροδόπης.
Αύγουστος
Λόγω της σημαντικής αύξησης κρουσμάτων του ιού, μπήκαν σε ισχύ νέα έκτακτα μέτρα τα οποία αφορούν τα μαγαζιά εστίασης και τις πολυπληθείς κοινωνικές εκδηλώσεις στις οποίες παρουσιάζονται φαινόμενα συνωστισμού. Πιο συγκεκριμένα για την περίοδο 3 μέχρι 9 Αυγούστου στα καταστήματα εστίασης (μπαρ, καφέ, εστιατόρια κλπ) απαγορεύονται οι όρθιοι πελάτες, ενώ εξακολουθεί η υποχρεωτική χρήση μάσκας από τους εργαζόμενους. Μάλιστα, αποφασίστηκε πως από τις 11/08 έως και τις 23/08 τα καταστήματα υγειονομικού ενδιαφέροντος (όπως μπαρ, εστιατόρια κλπ) σε ορισμένες Περιφέρειες της χώρας, θα παραμένουν κλειστά από τις 12 το βράδυ έως τις 7 το πρωί, και μη συμμόρφωση με αυτά τα μέτρα, θα επιφέρει πρόστιμο 10.000 ευρώ. Για τις κοινωνικές εκδηλώσεις (γάμοι, βαπτίσεις, κηδείες κλπ) από τις 30 Ιουλίου έως και τις 15 Αυγούστου τέθηκε το όριο των 100 ατόμων στον αριθμό παρευρισκόμενων, εφόσον τηρούνται όλοι οι υφιστάμενοι υγειονομικοί κανόνες.
Κλείσιμο συνόρων και αναστολή συνδέσεων με άλλες χώρες
Από τις 15 Μαρτίου η Αλβανία και η Βόρεια Μακεδονία έκλεισαν τις χερσαίες συνοριακές διαβάσεις τους με την Ελλάδα, μεταξύ άλλων χωρών, επιτρέποντας μόνο τη διακίνηση εμπορευμάτων. Μία μέρα μετά, στις 16 Μαρτίου, η ίδια απόφαση πάρθηκε και από την Ελλάδα με διακοπή των οδικών, θαλάσσιων και αεροπορικών συνδέσεων με Αλβανία και Βόρεια Μακεδονία, επιτρέποντας όμως τη μεταφορά εμπορευμάτων και την είσοδο όσων έχουν ελληνική ιθαγένεια ή διαμένουν στην Ελλάδα. Την ίδια μέρα ανακοινώθηκε και η επιβολή κατ' οίκον περιορισμού 14 ημερών σε όποιον εισέρχεται στο εξής στην ελληνική επικράτεια. Επιπλέον, αποφασίστηκε η διακοπή της ακτοπλοϊκής σύνδεσης από και προς την Ιταλία, με εξαίρεση τη μεταφορά εμπορευμάτων, και η αεροπορική σύνδεση με την Ισπανία, καθώς και η απαγόρευση πρόσδεσης κρουαζιερόπλοιων και ημερόπλοιων στα ελληνικά λιμάνια.
Στις 17 Μαρτίου η Ελλάδα και τα υπόλοιπα κράτη-μέλη της Ευρωπαϊκής Ένωσης αποφάσισαν το κλείσιμο των εξωτερικών συνόρων της Ένωσης και την απαγόρευση εισόδου στην Ε.Ε. σε πολίτες τρίτων χωρών, με ισχύ από τα ξημερώματα της 18ης Μαρτίου. Στην Ελλάδα, η είσοδος πολιτών από χώρες εκτός της Ε.Ε. επιτρέπεται μόνο για απολύτως αναγκαία συνθήκη που σχετίζεται με επείγουσα εργασία ή οικογενειακούς λόγους. Στις 19 Μαρτίου η Τουρκία έκλεισε τις χερσαίες συνοριακές διαβάσεις με την Ελλάδα στις Καστανιές και τα Ύψαλα.
Από τις 23 Μαρτίου η Ελλάδα ανέστειλε όλες τις επιβατικές πτήσεις από τη Μεγάλη Βρετανία μέχρι τις 15 Απριλίου και διέκοψε όλες τις αεροπορικές, θαλάσσιες, σιδηροδρομικές και οδικές συνδέσεις με την Τουρκία, με εξαίρεση για τους Έλληνες πολίτες, κατόχους άδειας παραμονής, μόνιμους κατοίκους καθώς και για τη μεταφορά εμπορευμάτων. Επιπλέον, παρατάθηκε η απαγόρευση πτήσεων από και προς την Ισπανία και την Ιταλία μέχρι τις 15 Απριλίου, με ορισμένες εξαιρέσεις.
Στις 28 Μαρτίου η Υπηρεσία Πολιτικής Αεροπορίας αποφάσισε την αναστολή των επιβατικών πτήσεων, έως τις 15 Απριλίου, από και προς την Ολλανδία και τη Γερμανία, με εξαίρεση για τις εμπορευματικές, υγειονομικές, ανθρωπιστικές, κρατικές και στρατιωτικές πτήσεις, καθώς και για τις πτήσεις επαναπατρισμού Ελλήνων πολιτών, του Frontex, τις πτήσεις υποστήριξης του ΕΣΥ και όσες αναφέρουν ότι ευρίσκονται σε κατάσταση έκτακτης ανάγκης. Ειδικά για τη Γερμανία, επιτράπηκαν μόνο οι αφίξεις προς το αεροδρόμιο «Ελευθέριος Βενιζέλος».
Στις 15 Απριλίου η Υπηρεσία Πολιτικής Αεροπορίας εξέδωσε ΝΟΤΑΜ με τις οποίες δόθηκε παράταση έως τις 15 Μαΐου 2020 για την αναστολή όλων των πτήσεων από και προς την Ιταλία, την Ισπανία, την Τουρκία, το Ηνωμένο Βασίλειο, την Ολλανδία και τη Γερμανία. Από την αναστολή εξαιρέθηκαν οι εμπορευματικές, οι υγειονομικές, οι ανθρωπιστικές και οι στρατιωτικές πτήσεις, καθώς και οι πτήσεις επαναπατρισμού Ελλήνων πολιτών και όσες αναφέρουν ότι ευρίσκονται σε κατάσταση έκτακτης ανάγκης, μεταξύ ορισμένων ακόμα εξαιρέσεων.
Στις 15 Μαΐου εκδόθηκαν πέντε νέες ΝΟΤΑΜ, σύμφωνα με τις οποίες η αναστολή όλων των επιβατικών πτήσεων από και προς την Ιταλία, την Ισπανία, το Ηνωμένο Βασίλειο και την Ολλανδία επεκτάθηκε έως την 1η Ιουνίου, ενώ οι πτήσεις από και προς την Αλβανία και τη Βόρεια Μακεδονία και από την Τουρκία ανεστάλησαν έως τις 15 Ιουνίου. Επιπλέον, η απαγόρευση εισόδου στη χώρα μη Ευρωπαίων Πολιτών επεκτάθηκε έως την 1η Ιουνίου και μέχρι αυτήν την ημερομηνία οι αφίξεις και αναχωρήσεις των διεθνών πτήσεων θα επιτρέπονται μόνο στο αεροδρόμιο «Ελευθέριος Βενιζέλος». Η τελευταία αεροπορική οδηγία αναθεωρήθηκε στις 23 Μαΐου, οπότε και αποφασίστηκε η επέκταση της ισχύος απαγόρευσης πτήσεων εξωτερικού στα υπόλοιπα αεροδρόμια της χώρας έως τις 30 Ιουνίου 2020.
Στις 18 Μαΐου επεκτάθηκε έως τις 31 Μαΐου το μέτρο της υποχρεωτικής προληπτικής καραντίνας 14 ημερών σε οποιονδήποτε εισέρχεται στην ελληνική επικράτεια από το σύνολο των διεθνών προορισμών. Από το μέτρο εξαιρέθηκαν ορισμένες κατηγορίες επιβατών, όπως σε εμπορευματικές, υγειονομικές, ανθρωπιστικές, στρατιωτικές και άλλες πτήσεις.
Αναστολή λειτουργίας επιχειρήσεων και χώρων εργασίας
Στις 4 Μαρτίου ανεστάλη τοπικά η λειτουργία όλων των θεάτρων και κινηματογράφων καθώς και οι αθλητικές και καλλιτεχνικές εκδηλώσεις και οι επισκέψεις σε αρχαιολογικούς χώρους και μουσεία, από τις 5 έως τις 6 Μαρτίου, στις Περιφερειακές Ενότητες Αχαΐας, Ηλείας και Ζακύνθου.
Στις 12 Μαρτίου η κυβέρνηση ανακοίνωσε το κλείσιμο για 15 ημέρες των παιδότοπων, θεάτρων, κινηματογράφων, χώρων καλλιτεχνικών εκδηλώσεων, κέντρων διασκέδασης, δικαστηρίων και γυμναστήριων ενώ για τους αρχαιολογικούς χώρους και τα μουσεία αποφασίστηκε από το Υπουργείο Πολιτισμού η λειτουργία με ελεγχόμενη ροή κοινού. Ωστόσο, διαπιστώθηκε ότι η κυκλοφορία του κόσμου σε καφετέριες, μπαρ και εμπορικά κέντρα συνεχιζόταν.
Στις 13 Μαρτίου το Υπουργείο Υγείας ανακοίνωσε το κλείσιμο, από την επόμενη μέρα και για 15 ημέρες, όλων των εμπορικών κέντρων, καφετεριών, μπαρ, μουσείων, αθλητικών εγκαταστάσεων και εστιατορίων. Oι φούρνοι, οι ιδιωτικές υπηρεσίες υγείας, τα φαρμακεία και τα σουπερμάρκετ παραμένουν ανοιχτά. Η επέκταση των μέτρων αποφασίστηκε, σύμφωνα με τον Υπουργό Υγείας Βασίλη Κικίλια, λόγω της εμφάνισης κρουσμάτων του ιού σε διαφορετικές περιοχές της χώρας και λόγω της μη τήρησης των μέτρων περιορισμού από τους πολίτες. Μετά τη διαπίστωση περιστατικών συνωστισμού σε παραλίες, δόθηκε επιπλέον εντολή από τον πρωθυπουργό Κυριάκο Μητσοτάκη να κλείσουν όλες οι οργανωμένες παραλίες και χιονοδρομικά κέντρα.
Στις 18 Μαρτίου έκλεισαν και όλα τα εμπορικά καταστήματα. Ανοιχτές παρέμειναν οι επιχειρήσεις τροφίμων και οικιακών αναγκών (όπως σούπερ μάρκετ, των οποίων τα ωράρια διευρύνθηκαν από τις 16 Μαρτίου και ξεκίνησαν να λειτουργούν και τις Κυριακές, κρεοπωλεία, παντοπωλεία, ιχθυοπωλεία, ζαχαροπλαστεία, κάβες, αρτοποιεία, οπωροπωλεία), επιχειρήσεις διανομής προϊόντων (delivery) και παροχής προϊόντων σε πακέτο (take away), τα φαρμακεία, τα πρατήρια υγρών καυσίμων, τα συνεργεία αυτοκινήτων και μοτοσικλετών, επιχειρήσεις παροχής ταχυδρομικών υπηρεσιών και κούριερ, καταστήματα κινητής τηλεφωνίας και οπτικών και τα γραφεία τελετών, μεταξύ άλλων.
Αναστολή λειτουργίας εκπαιδευτικών μονάδων και ιδρυμάτων
Από τις 28 Φεβρουαρίου, με τέσσερα επιβεβαιωμένα κρούσματα στη χώρα, ξεκίνησε η προληπτική αναστολή λειτουργίας σχολικών μονάδων κατά τόπους σε περιπτώσεις που επιβεβαιωνόταν κρούσμα κορονοϊού στο περιβάλλον κάποιου μαθητή. Την ίδια μέρα, απαγορεύτηκαν όλες οι εκπαιδευτικές εκδρομές στο εξωτερικό και ξεκίνησαν κατά τόπους απολυμάνσεις σχολικών κτηρίων από διάφορους δήμους της χώρας. Στις 4 Μαρτίου αποφασίστηκε το κλείσιμο όλων των δημοσίων και ιδιωτικών εκπαιδευτικών ιδρυμάτων, όλων των βαθμίδων, στις Περιφερειακές Ενότητες Αχαΐας, Ηλείας και Ζακύνθου και από τις 8 Μαρτίου ανεστάλησαν όλες οι εκπαιδευτικές εκδρομές στο εσωτερικό της χώρας.
Από τις 11 Μαρτίου έκλεισαν τα εκπαιδευτικά ιδρύματα όλων των βαθμίδων, τα φροντιστήρια και οι βρεφονηπιακοί σταθμοί σε ολόκληρη την επικράτεια, για δεκατέσσερις ημέρες. Για τους γονείς καθιερώθηκε άδεια ειδικού σκοπού 15 ημερών. Δέκα ημέρες μετά, στις 20 Μαρτίου, ανακοινώθηκε η παράταση του κλεισίματος όλων των εκπαιδευτικών δομών μέχρι τις 10 Απριλίου 2020.